MONO ฟุ้ง ทีวีดิจิตอลเรตติ้งดี Q3/59 โชว์พลิกกำไร
MONO ฟุ้ง ทีวีดิจิตอลเรตติ้งดี Q3/59 พลิกกำไร มาที่ 10.12 ลบ. จากปีก่อนที่ขาดทุน 111.82 ลบ. ขณะที่ 9 เดือนแรกขาดทุน 56.99 ลบ. ขาดทุนลดลง 86% จากปีก่อนที่ขาดทุน 410.82 ลบ.
10 พ.ย. 2559

บริษัท โมโน เทคโนโลยี จำกัด (มหาชน) หรือ MONO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 10.12 ล้านบาท หรือมีกำไรสุทธิ 0.003 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 111.82 ล้านบาท หรือขาดทุนสุทธิ 0.036 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 56.99 ล้านบาท หรือขาดทุนสุทธิ 0.018 บาทต่อหุ้น ขาดทุนลดลง 86.13% จากช่วงเดียวกันของปีก่อนที่มีผลขาดทุนสุทธิ 410.82 ล้านบาท หรือขาดทุนสุทธิ 0.133 บาทต่อหุ้น
โดยกำไรในไตรมาส 3/59 ที่พลิกเป็นกำไรเนื่องจาก บริษัทมีรายได้จากการให้บริการสื่อโฆษณาเพิ่มขึ้น ขณะที่รายได้จากธุรกิจทีวีดิจิตอลเติบโตขึ้นตามเรตติ้งช่อง Mono29